Holyhead

**Holyhead** (walisisk: *Caergybi*, «Cybis borg») er en historisk havneby, den største byen og et samfunn i grevskapet Anglesey i det nordvestlige Wales. Den ligger ikke på selve øya Anglesey, men på Holy Island, som har broforbindelse med hovedøya, avgrenset av Irskesjøen i nord, og er atskilt fra øya Anglesey av det smale Cymyranstredet.

Den var opprinnelig forbundet med Anglesey via landsbyen Four Mile Bridge, strekker seg over begge sider av Cymyranstredet i Wales, og ligger omtrent 5 km sørøst for Holyhead. På midten av 1800-tallet finansierte John Stanley, 1. baron Stanley av Alderley,, en lokal filantrop, byggingen av en større veibro, lokalt kjent som «Cobb»; den fører nå A5 og jernbanelinjen. A55-feltsveien går parallelt med Cobb på en moderne veibro. I byen er  Port of Holyhead, byens havneanlegg og en betydelig havn i Irskesjøen med direkte forbindelser til Irland. Befolkningen i selve byen per folketellingen i 2021 var 12 084. .

## Etymologi
Byens engelske navn, Holyhead, har eksistert siden minst 1300-tallet. Som tilfellet er med mange kystområder i Wales, er navnet på engelsk betydelig forskjellig fra navnet på walisisk. Det refererer til stedets hellighet og har tidligere blitt gjengitt i ulike former som *Haliheved, Holiheved, Le Holyhede* og *Holy Head*. Det walisiske navnet *Caergybi* stammer fra festningsverket som byen utviklet seg rundt. Stedet var kjent under navn som *Karkeby* («setet for Cybi»), *Castro Kyby* («festning Cybi») og *Kaer Gybi* («Cybis hvilested»).

Før festningens innflytelse på navnet, var grendene som kom før det sannsynligvis kjent som *Llan y Gwyddel* («irenes kirke/sogn») og *Eglwys y Beddi* («gravenes kirke»).

## Historie
### Eldste historie

Helt siden forhistorisk tid har det vært bosetninger i området stammer, med sirkulære hytter, gravkamre og bautasteiner som er den høyeste konsentrasjonen i Storbritannia. Gravkammeret Trefignath på en liten høyde nær Trearddur, sør for Holyhead, er i sin mest komplette form som omfatter en stor steinhaug over tre steingraver. Den er datert til neolittisk tid (bondesteinalderen). ble utgravd mellom 1977 og 1979, og avdekket flere faser av bosetting med tre separate gravkamre bygget etter hverandre. Det er et fredet fornminne, vedlikeholdt av Cadw. Trefignath ligger inntil en rekke små bautasteiner eller stående steiner som strekker seg omtrent 350 meter nordvestover. Bak disse, omtrent 450 meter fra Trefignath, ligger den større bautasteinen Tŷ Mawr.

Holyhead Old Town (gamlebyen) er bygget rundt St. Cybis kirke, som selv er bygget inne i et av Europas få romerske borger med tre vegger (den fjerde grensen var havet, som i sin tid nådde helt opp til borgen). Fortet hadde tre forsvarsmurer, og på hjørnet av hver av murene sto et rundt vakttårn, med den fjerde siden mot havet, og var sannsynligvis stedet for en kai for de patruljerende romerske krigsskipene. Romerne bygde også et vakttårn på toppen av Holyhead-fjellet inne i Mynydd y Twr, en forhistorisk bygdeborg. 

Anlegget er antagelig bygd en gang på 200- eller 300-tallet, og ble muligens forlatt rundt 393, da troppene ble sendt for å svare på opprøret til Eugenius av Gallia.

### Nyere historie
Holyhead har tre offisielt utpekte verneområder. Holyhead Central Conservation Area dekker den historiske gamlebyen som utviklet seg rundt den romerske borgen. Holyhead Beach Conservation Area ligger i Newry-promenaden, og Holyhead Mountain Conservation Area ligger nord for landsbyen Llaingoch.

Det nåværende fyret ligger på South Stack på den andre siden av Holyhead Mountain.

Soldiers Point Hotel, som ligger i nærheten av moloparken i Holyhead, ble etablert i 1848. Residensen til en ingeniør var ansvarlig for de statlige sponsede endringene av Holyhead havn som ble utført. Det ble bygget i 1848 og er et eksempel på en tidlig viktoriansk krenelert bygning, og har to etasjer, tverrstripet gitter foran vinduene og fasadetårn. Det er kledd med stukkatur. Den ble hardt skadet i en brann i 2011.

## Transport
### Kaianlegg

Holyheads maritime betydning var på sitt høydepunkt på 1800-tallet med en 2,8 kilometer lang molo. Den ble bygget for å skape en trygg havn for fartøy som ble fanget i stormfullt farvann på vei til Liverpool og industrihavnene i Lancashire. Den er den lengste bølgebryteren i Storbritannia.

Gjennom slutten av 1700-tallet og hele 1800-tallet var Holyhead et viktig transittpunkt for landeiere, britiske parlamentarikere og militære tjenestemenn som reiste fra Irland til London. Det var også et transittpunkt for britiske eiere av multinasjonale eiendommer som besøkte sine «andre landområder» eller hus i London. Havnen i Holyhead opplevde betydelig utvikling gjennom 1800-tallet for å imøtekomme den økende passasjertrafikken mellom Holyhead og Dublin, som nådde omtrent 14 000 passasjerer årlig innen 1814. Viktige forbedringer som ble gjort etter unionsloven med Irland i 1800, omfattet belysningen av South Stack fyr i 1809, byggingen av en bebygd havn i 1810 og tillegget av en betydelig molo mellom 1848 og 1873. Selv om posttjenesten gjennom Holyhead ble midlertidig innstilt i 1838 til fordel for jernbanetransport gjennom Liverpool, førte utviklingen av kystjernbanen i Nord-Wales i 1850 til at den ble gjeninnført.

Havnen i Holyhead er en travel fergehavn. Stena Line, Nord-Europas største fergeselskap, opererer fra havnen, i likhet med Irish Ferries. Ferger seiler til Dublin.

### Vei
Postveien som ble bygget av Thomas Telford fra London, styrket Holyheads posisjon som havnen hvorfra Royal Mail ble sendt til og fra Dublin med postvognen. Hovedveien A5 ender ved Admiralty Arch (1822–24), som ble tegnet av Thomas Harrison for å minnes et besøk av kong George IV i 1821 på vei til Irland, og markerte høydepunktet for den irske postvognvirksomheten. Holy Island og Anglesey er adskilt av Cymyran-stredet, som tidligere ble krysset på Four Mile Bridge; såkalt ettersom broen lå 6 kilometer fra Holyhead på den gamle bomveien.

### Jernbane
Med åpningen av jernbanen fra London til Liverpool mistet Holyhead postkontrakten London-Dublin til havnen i Liverpool i 1839. Først etter ferdigstillelsen av Chester & Holyhead Railway i 1850, og byggingen av Holyheads jernbanestasjon, kom Irish Mail til Holyhead, drevet fra Euston jernbanestasjon i London av London & North Western Railway.

## Industri

Fram til september 2009 var Holyheads hovedindustri det enorme aluminiumsverket i utkanten av byen, drevet av Anglesey Aluminium, et datterselskap av Rio Tinto Group. En stor brygge i havnen mottok skip fra Jamaica og Australia, og lasten deres med aluminiumoksidble transportert på et taudrevet transportbånd som gikk under byen til anlegget. Bryggen er nå tilgjengelig for å legge til kai for besøkende cruiseskip.

Kraftverket var avhengig av strømforsyningen til Wylfa kjernekraftverk, nær landsbyen Cemaes. Wylfa nærmet seg imidlertid slutten av sin levetid og hadde kun tillatelse til å produsere fram til 2012. Den 18. oktober 2010 kunngjorde den britiske regjeringen at Wylfa var et av åtte steder de anså som egnet for framtidige kjernekraftverk. Imidlertid ble reaktor 2 stengt ned i 2012. Reaktor 1 ble slått av 30. desember 2015, og dermed var 44 års drift på Wylfa avsluttet.

Havneanlegget Holyhead Port er en stor arbeidsgiver, og de fleste jobbene er knyttet til fergetjenester til Irland, drevet av Stena og Irish Ferries. Andre viktige arbeidsgivere innen industri-/transportsektoren i Holyhead var verftet Holyhead Boatyard, Gwynedd Shipping og Eaton Electrical, hvorav sistnevnte opplevde mange tap av arbeidsplasser i 2009.

Fram til slutten av 2020 var havnen, som i 2021 sysselsatter250 ansatte, den nest travleste havnen med roroskip i Storbritannia etter Dover, med rundt 450 000 lastebiler som tok ferger til Dublin. Etter Brexit-avtalen førte til at Storbritannia gikk ut av EU falt godstrafikken fra Irland med 50 % i januar 2021.

## Kultur og sport

Holyheads kunstsenter, Ucheldre Centre, ligger i kapellet i et gammelt tidligere kloster. Det arrangeres regelmessige kunstutstillinger, forestillinger, verksteder og filmvisninger. Holyhead bibliotek ligger i den gamle markedshallen. Holyhead Maritime Museum holder til i det som hevdes å være Wales' eldste hus for bergingsbåter. Livbåtstasjonen ble etablert i 1828. Holyhead var vertskap for den nasjonale kulturmønstringen Eisteddfod i 1927. Ysgol Uwchradd Caergybi, Holyheads Videregående skole var den første omfattende skolen i Storbritannia.

Ifølge folketellingen i Storbritannia i 2001 kan 47 % av innbyggerne i byen snakke walisisk. Den høyeste andelen talere er i aldersgruppen 15 år, hvorav 66 % kan snakke språket. Ifølge folketellingen i 2011 kunne 52,2 % av de i lokalsamfunnet som var født i Wales snakke walisisk.

Byens fremste fotballag heter Holyhead Hotspur og spiller i Cymru North, som er annendivisjon (sammen med Cymru South) i walisisk fotball, mens reservelaget spiller i Gwynedd League, femte nivå. Caergybi FC. spiller i Anglesey League, sjette nivå. Holyhead Sailing Club tilbyr medlemmene fasiliteter for seiling og kajakkpadling med svingende fortøyningsplasser, en jollepark og et klubbhus med restaurant og bar. Det ligger på Newry Beach i den historiske delen av havnen i Holyhead. Bokseklubben Holyhead & Anglesey Amateur Boxing Club ble grunnlagt 1. april 2012 og ligger i Vicarage Lane, Holyhead. Klubben er åpen for alle over 10 år, og har en klasse for mannlige og kvinnelige lærlinger. Holyheads klipper brukes til coasteering, en aktivitetsform som innebærer svømming, klatring og hopping i fjæra og hoppe fra klipper i forskjellige høyder. Holyhead er start- og målpunktet for Anglesey Coastal Path.

## Referanser


## Eksterne lenker
* 
*Holyhead Town Council, byrådet.
*Velkommen til Holyhead